**DECIZIA ETAPEI DE ÎNCADRARE**

**NR.**

DRAFT

Ca urmare a solicitării de emitere a acordului de mediu adresate de **REȚELE ELECTRICE DOGROGEA SA,** cu sediul în jud. Constanța, mun. Constanța, str. Nicolae Iorga, nr. 89A, înregistrată la APM Tulcea cu nr. 4264/15.03.2024, a depunerii memoriului de prezentare înregistrat la APM Tulcea cu nr.5606/11.04.2024 și a completărilor cu nr.7279/21.05.2024, în baza:

-**Legii nr. 292/2018** privind evaluarea impactului anumitor proiecte publice și private asupra mediului**,** cu modificările și completările ulterioare;

- **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

APM Tulcea decide, ca urmare a consultărilor desfășurate în cadrul ședinței Comisiei de Analiză Tehnice din data de 23.01.2024, că proiectul **„EXTINDERE REȚEA ELECTRICĂ DE INTERES PUBLIC ZONA STRĂZILOR GRĂNICERULUI ȘI MOVILEI, LOCALITATEA LUNCAVIȚA, JUDEȚUL TULCEA – 23 LOTURI”,** propus a se realiza în intravilan sat Luncavița, com. Luncavița, identificat prin nr. cadastral 41741, DS 81/3 – str. Grănicerului – nr. cadastral 34246, DS 789/1 – str.Movilei – nr. cad.33227, jud. Tulcea conform Certificatului de urbanism 11 din 11.03.2024 emis de Primăria Comunei Luncavița, **nu se supune evaluării impactului asupra mediului.**

**Justificarea prezentei decizii:**

I. Motivele pe baza cărora s-a stabilit neefectuarea evaluării impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, cu modificările anexa nr.2, , pct. 13, lit. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, nu sunt de natură a genera un impact semnificativ asupra mediului.

c) proiectul propus nu intră sub incidența art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare;

d) proiectul propus nu intră sub incidența prevederilor art. 48 și 54 din Legea apelor nr. 107/1996, cu modificările și completările ulterioare.

**1. Caracteristicele proiectului**

**a). Dimensiunea și concepția întregului proiect:**

Prin proiect se propune extinderea rețelei din zona străzilor Granicerului si Movilei pe 23 loturi.

Zona de lotizări aferentă str. Grănicerului si Movilei va fi alimentată dintr-un PTA nou de 20/0,4kV 100kVA cu preluare din L99.03 – derivația PTA 18 Graniceri, printr-un racord mixt LEA MT (0,02km) și LES MT. Din PTA proiectat se vor realiza două circuite ce vor prelua consumatorii de pe str. Grănicerului prin LES JT în lungime de 1,235 km și montarea a 11 casete stradale și respectiv consumatorii de pe str. Movilei prin LES JT în lungime de 0,665 km care va alimenta 9 casete stradale.

**PTA 100 kVA**

Postul de transformare aerian se va monta pe un stâlp de tip 12/G/31 şi se va echipa cu:

- Transformatorul 20/0,4 kV 100 kVA

**-** Set de 3 descărcători cu oxid de zinc 24 kV conform GSCC016 : descărcătoare cu oxizi metalici fără eclatoare cu carcasă din polimeri pentru linii MT;

- Platformă fără balustradă dimensionată pentru trafo 250 KVA;

- 2 cutii din poliester armat cu fibră de sticlă conform DY 3018 RO

- Cutie din rașină sintetică pentru postul de transformare pe stâlp (PTA), echipate cu întrerupătoare automate tetrapolare de J.T. 125 A.

**LEA 20kV**

Pentru preluarea pe partea de medie tensiune a PTA 100 kVA proiectat se va realiza un racord aerian de 20 kV din stâlpul nr.21 existent în L99.03 – derivația PTA 18. Stâlpul nr. 21 de tip SC15015 va fi echipat cu o consola de derivație cu legături duble de întindere cu izolatori.

La 10 m de stâlpul nr. 21 se va amplasa un stâlp de beton de tip 12/G/31 în fundație ce va fi echipat cu coronament semiorizontal de întindere DS 3060 cu legături duble de întindere cu izolatori, un separator 20kV cu montaj vertical, priză de pământ de 4 ohmi, un set de descărcătoare 20kV GSCC016 și un set de terminale de exterior 20kV GSCC004 . La acest stâlp se va realiza trecerea din LEA în LES 20kV . Racordul aerian se va realiza cu conductoare aeriene de OlAl 50/8 mmp. Înainte de PTA proiectat, la 6 m , se va amplasa un stâlp de tip 12/G/31 în fundație turnată, ce va fi echipat cu coronament semiorizontal de întindere DS 3060 cu legături duble de întindere cu izolatori compoziți GSCC010, un separator 20kV cu montaj vertical, priză de pământ de 4 ohmi, un set de descărcătoare 20kV GSCC016 și un set de terminale de exterior 20kV GSCC004 . Între stâlpul proiectat și PTA se vor monta conductoare aeriene de OlAl 50/8 mmp.

**LES 20kV**

Între stâlpii nr. 1 și 2 proiectați se va realiza LES în lungime de 0,95 km, cu un traseu paralel cu DN22, pe domeniul public. LES 20kV proiectată se va realiza cu cablu ARE4H5EX – 3x1x185 mmp GSC001, pozat în canalizație tip A si B, protejat în tub PE d=160 mm pe tot traseul.

**LES JT**

-Circuitul 1 proiectat din PTA nou va prelua consumatorii de pe str. Granicerului prin LES în lungime totala de 1235 m pe străzile Tarina și Granicerului, cu montarea a 11 casete stradale.

LES JT proiectat va fi realizat cu cablu 3x150+95 mmp conform GSC002, montat în tub de protectie pliabil Φ125mm DS 4247. Pozarea cablurilor de joasă tensiune în profil se va face cu respectarea conditiilor impuse de NTE 007/08/00.

-Circuitul 2 din PTA proiectat va alimenta consumatorii de pe str. Movilei prin LES jt în lungime totala de 665 m. LES JT proiectat va fi realizat cu cablu 3x150+95 mmp.

**Casetele stradale** se vor monta pe postament de beton pe domeniul public, vor fi conforme cu FT-224\_MAT și vor fi echipate cu cleme GSCC025. Ele se vor lega la câte o priză de pământ de 4 ohmi.

**Suprafețe ocupate temporar:**

LEA MT 20 M X 3 M ( CULOAR DE LUCRU ) = 60 mp

LES MT 950 M X 0,4 M ( LATIME SANT ) = 380 mp

LES JT 1900 m x 0,4 m ( Latime sant ) = 760 mp

**TOTAL : 1200 mp**

b) Suprafețe ocupate definitiv:

2 buc stalpi LEA mt x 2 mp /stâlp = 4 mp ,

20 buc CS x 1 mp /casetă = 20 mp ,

1 buc PTA x 2 mp = 2 mp

**TOTAL : 26 mp**

PTA 20/0,4 kV 100kVA proiectat : 1 buc

- LEA 20 KV proiectată: L= 0,020 km

- LES 20kV proiectată : L=0,950 km

- LES 0,4 KV proiectată : L=1,900 km

- Casete stradale : 20 buc.

**Utilități:**

**Alimentarea cu apă** - nu este cazul.

**Evacuarea apelor uzate –** nu este cazul.

**Organizarea de șantier –** se va reliza în incinta amplasamentului;

b) *cumularea cu alte proiecte existente și /sau aprobate*: nu este cazul.

*c*) *utilizarea resurselor naturale, în special a solului, a terenurilor, a apei și a biodiversității* : nu este cazul.

*d) cantitatea și tipurile de deseuri generate/gestionate:*

În timpul execuției lucrărilor rezultă deșeuri menajere și deșeuri din construcții, care vor fi valorificate/eliminate prin agenți economici autorizați.

Toate deșeurile generate în timpul lucrărilor de execuție se vor colecta/depozita în spații special amenajate, pe categorii de deșeuri și se vor preda către operatori autorizați pentru valorificare/eliminare.

Se estimează următoarele tipuri de deșeuri produse:

Deșeu sârmă 17 04 02 – 10 kg

*e)poluarea și alte efecte negative -* emisiile vor rezulta în perioada de execuție a lucrărilor, din surse mobile (mijloacele folosite la transportul materialelor), din lucrările efective realizate pentru executarea proiectului. Se preconizează că nu va depăși nivelul prevăzut de SR 10009/2017 - “Acustica. Limite admisibile ale nivelului de zgomot din mediul ambiant;

*f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice* – minor.

g) *riscurile pentru sănătatea umană – de exemplu, din cauza contaminării apei sau a poluării atmosferice -*  conform punctului de vedere înregistrat la APM Tulcea cu nr.917/22.01.2024 emis de DSPJ Tulcea .

**2) Amplasarea proiectului**

a) *Utilizarea actuală și aprobată a terenurilor*: amplasamentul este situat în propus a se realiza în intravilan sat Luncavița, com. Luncavița, identificat prin nr. cadastral 41741, DS 81/3 – str. Grănicerului – nr. cadastral 34246, DS 789/1 – str.Movilei – nr. cad.33227, jud. Tulcea conform Certificatului de Urbanism nr. 11 din 11.03.2024, emis de Primăria comunei Luncavița, cu folosința actuală: drum.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia* – nu este cazul.

c) *capacitatea de absorbție mediului natural, acordându-se o atenție specială următoarelor zone*:

-zone umede, zone riverane, guri ale râurilor – nu este cazul

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, international – nu este cazul;

-zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică – nu este cazul;

-zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populației – nu este cazul;

-peisaje și situri importante din punct de vedere istoric, cultural sau arheologic – conform p.d.v. nr. 06/03.01.2024, înregistrat la APM Tulcea cu nr. 19/03.01.2024 emis de Direcția Județeană pentru Cultură Tulcea- este necesar aviz DJC Tulcea.

**3) Tipurile și caracteristicile impactului potențial**

- importanța și extinderea spațială a impactului - de exemplu, zona geografică și dimensiunea populației care poate fi afectată – impact minor.

- natura impactului – implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural.

Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul.

- intensitatea și complexitatea impactului: impactul determinat de lucrări nu este de natură să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului: pe durata de implementare și exploatare a proiectului va fi redusă.

- debutul, durata, frecvența și reversibilitatea preconizate ale impactului – impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact neutru.

- cumularea impactului cu impactul altor proiecte existente și/sau aprobate – nu este cazul.

- posibilitatea de reducere efectivă a impactului: se va utiliza material absorbant în cazul unor scurgeri accidentale de combustibil de la utilajele cu care se lucrează.

II. **Motivele pe baza cărora s-a stabilit neefectuarea evaluării adecvate:**

-Nu există ANPIC intersectate de proiect;

-Nu există ANPIC în zona de influență a proiectului;

-Nu există ANPIC care găzduiesc specii de faună care se pot deplasa în zona proiectului;

-Nu există ANPIC a căror conectivitate sau continuitate ecologică poate fi afectată de implementarea proiectului;

III. **Motivele pe baza cărora s-a stabilit neefectuarea evaluării impactului asupra corpurilor de apă** – conform punctului de vedere emis de Sistemul de Gospodărire a Apelor Tulcea nr.2947/23.04.2024, înregistrat la APM Tulcea cu nr. 6231/23.04.2024 – nu necesită obținerea Avizului de gospodărire a apelor și nu necesită studiu de evaluare a impactului asupra corpurilor de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislatiei de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎsurare a lucrǎrilor.
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
6. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
7. titularii pe numele cărora au fost emise autorizaţii de construire şi/sau desfiinţări trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) din OUG 92/2021, cu modificările și completările ulterioare.
8. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. se interzice evacuarea deșeurilor în alte locuri, decât în spațiile special amenajate.
2. se interzice incendierea oricărui tip de deşeu şi/sau substanţă sau obiect;
3. se interzice îngroparea deşeurilor de orice fel;
4. se interzice abandonarea, aruncarea, precum și ascunderea deșeurilor;
5. se interzice eliminarea, deținerea, păstrarea deșeurilor în afara spațiilor autorizate în acest scop;
6. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:

* organizarea de șantier va ocupa suprafețe cât mai reduse;
* organizarea de șantier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte STAS 12574-87 – AER DIN ZONELE PROTEJATE. Condiții de calitate;
* pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;

1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediata la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse laanterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**
8. beneficiarul va respecta condițiile impuse prin certificatul de urbanism nr.11 din 11.03.2024 emis de Primăria comunei Luncavița;

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care indeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autoritații publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, dupa caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobarii de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**chim. Mirela – Aurelia RAICU**

Șef Serviciu AAA, Șef Serviciu CFM

Ing. Daniela STRĂINU Ing.Elena MICU

Întocmit: cons. Radu Alina

A.A.A. ............./